Ahmed Mohamed El Hassan

**[[w:Ahmed Mohamed El Hassan|Ahmed Mohamed El Hassan]]** FRCP FTWAS (; 10 Eprel 1930 – 10 Nọvemba 2022) bụ Ọkammụta si mba Sudan n'isi ọmụmụ pathology. 
 
A mụrụ El Hassan ma zụlite ya na Berber, Sudan. Ọ nwetara ọtụtụ ọzụzụ n'isi ọmụmụ ahụike ya na Mahadum Khartoum tupu ọ gụchaa ma nweta nzere PhD ya na Mahadum Edinburgh n'afọ 1965. Mgbe ọ laghachiri Sudan, O duru ngalaba Pathology (1966–1969) nakwa Faculty of Medicine, Kitchener School of Medicine (1969–1971) tupu o duo nwa nkenke oge  (1971–1972). Ọ ghọrọ onye isi oche nke Medical Research Council (1972-1977), mgbe ọ na-enye aka iguzobe Ngalaba Pathology na Mahadum King Faisal, Saudi Arabia na Institute of Medical Laboratory Technology, Sudan. Na mgbakwunye, El Hassan bụụrụ onye isi ntọala nke Institute of Endemic Diseases (1993-2000), Sudanese National Academy of Sciences (SNAS) (2005-2011) na Sudanese Cancer Society (2008-2009). 

El Hassan lekwasịrị anya na epidemiology na immunopathology nke ọrịa okpomọkụ na ọrịa na-efe efe. N'ihi nke a, Sudan nyere ya nkwanye ùgwù kachasị elu bụ Order of merit, na ụlọ ọgwụ ọrịa okpomọkụ nke steeti Sudan bụ Al Qadarif ka a kpọkwasịrị aha ya. Na mgbakwunye, ọ natara ihe nrite [WHO] nke afọ 1987 bụ [w:WHO Public Health Prizes and Awards#A.T. Shousha Foundation Prize and Fellowship | Shousha Prize, RSTMH n'afọ 1996, Donald Mackay Medal, n'afọ 2017 – 2018 na Sheikh Hamdan bin Mohammed Al Maktoum.

### Ndụ na Ọrụ Ya
#### Mmalite Ndụ na Agụmakwụkwọ Ya
A mụrụ El Hassan na Berber, Sudan, na 10 Eprel 1930. Dị ka ọtụtụ ndị n'oge ahụ, ọ malitere akwụkwọ ya n'ụlọ akwụkwọ Quran (*[[w:Khalwa (school)|Khalwa]]*) tupu ọ banye Berber Intermediate School. O mechara kwaga Khartoum iji sonyere Omdurman Secondary School n'afọ 1945.
El Hassan gara Kitchener School of Medicine (bụzi ngalaba Medicine, Mahadum Khartoum ugbua). Ọ gụsịrị akwụkwọ nweta nzere ọpụrụiche n'isi ọmụmụ ọgwụ na ịwa ahụ n'afọ 1955 mgbe ọ na-enweta ihe nrite Kitchener Ihe nrite ncheta maka ndị gụsịrị akwụkwọ mahadum nzere ha kacha mma. O sonyeere Ministri Ahụike Sudan maka ọzụzụ, malite dị ka onye dọkịnta gụchara akwụkwọ ọhụrụ n'etiti 1955 na 1957, na onye ọrụ ahụike site n'afọ 1957 ruo 1958 n'ebe dị iche iche na Khartoum, Omdurman na Northern State. Ọ laghachiri na ngalaba Pathology, Mahadum Khartoum dịka onye enyemaka nnyocha.

El Hassan gara n'ihu n'ọzụzụ ya na Mahadum London wee nweta nzere diploma n'isi ọmụmụ Clinical Pathology (DCP) n'afọ 1961. Ọ laghachiri na Mahadum Khartoum maka nw'obere oge (1962–1963) dị ka onye nkuzi tupu ọ malite ịchụ nzere doctor of philosophy n'isi ọmụmụ Immunology na Mahadum Edinburgh, nke ọ dechara n'afọ 1965.

#### Ọrụ Ya

El Hassan laghachiri na Ngalaba Pathology, Mahadum Khartoum dịka onye isi nkuzi tupu ọ ghọọ ọkammụta na onye isi ngalaba ahụ n'afọ 1966. N'afọ 1969, e mere El Hassan ka ọ bụrụ Dean, Ngalaba Ọmụmụ Ọgwụ na osote onyeisi mahadum ahụ.
El Hassan bụụrụ Minista ntọala nke agụmakwụkwọ dị elu na nnyocha sayensị, Sudan, n'etiti 1971 na 1972, mgbe nke ahụ gasịrị, ọ ghọrọ onye isi oche nke Kansụl Nnyocha (1972-1977). El Hassan sonyeziri Mahadum King Faisal, Saudi Arabia, dị ka ọkammụta n'afọ 1977 wee nye aka guzobe Ngalaba Pathology tupu ọ pụọ n'afọ 1979, ịlaghachi n'afọ 1981 dịka onye nduzi nyocha na Mahadum ahụ ruo afọ 1987.
N'agbata 1979-1980, El Hassan nọọrọ na Sudan dị ka onye nduzi nke Tropical Diseases Institute, ma guzobe Institute of Medical Laboratory Technology. Mgbe o si Saudi Arabia lọta n'afọ 1988, ọ gara n'ihu na-arụ ọrụ na ngalaba Pathology, ngalaba ọmụmụ ọgwụ, Mahadum Khartoum.
El Hassan bụụrụ onye nhazi ntọala nke Institute of Endemic Diseases n'etiti afọ 1993 na afọ 2000, wee gaa n'ihu na njikọ ya na ụlọ ọrụ ahụ dị ka ọkammụta Pathology larala ezumike ruo mgbe ọ nwụrụ n'afọ 2022. El Hassan bụụrụ onye isi ntọala nke Sudanese National Academy of Sciences (SNAS) n'afọ 2005, bụrụkwa onye isi oche nke Sudan Cancer Society n'etiti afọ 2008 na 2009.
 
El Hassan bụụrụ Ọkammụta nleta na Mahadum London, Mahadum Copenhagen, Mahadum Ahfad maka ụmụ nwanyị, na Mahadum Ọktoba 6. O so na Kọmitii ndị Ndụmọdụ Nnyocha nke World Health Organisation (WHO), strokes na Kọmitii ndị Ndụmọdụ Sayensị na NkànỤzụ nke Nnyocha Ọrịa Tropical, WHO.

#### Nnyocha Ndị O Mere
El Hassan lekwasịrị anya na epidemiology na immunopathology nke ọrịa okpomọkụ na ọrịa na-efe efe, karịsịa leishmaniasis na mycetoma, gụnyere nchọpụta, ọgwụgwọ na ọgwụ mgbochi. Nnyocha ya lebakwara anya n'ọrịa ekpenta na iba, ma mgbe afọ 2005 gachara, ọ tụgharịrị anya ya tinye ya na nasopharyngeal cancer. O nwetara enyemaka maka nyocha n'ụdị ego n'aka World Health Organisation's Tropical Disease Research, Wellcome Trust, Danish International Development Agency, na The World Academy of Sciences.

### Ihe Nrite na Nkwanye ùgwù Ya
Gọọmenti Sudan nyere El Hassan ihe nrite ọla edo maka nyocha na sayensị n'afọ 1977, El Neelain Order (Klas nke mbụ) n'afọ 1979, na Order of Merit (Klas nke mbụ) n'afọ 1995. O nwetara nzere Honorary Doctor of Science site na Mahadum Ahfad maka ụmụnwaanyị n'afọ 2006. Okammụta Ahmed Mohamed El-Hassan Center for Tropical Medicine na Doka, Al Qadarif State, na EL Hassan Centre for Neglected Tropical Diseases Clinical Trials Research na Soba, Khartoum  na onye òtù World Academy of Sciences (FTWAS) n'afọ 1996. O nwetara ihe nrite Shousha Prize n'aka Òtù Ahụ Ike Ụwa n'afọ 1987, Donald Mackay Medal sitere na Royal Society of Tropical Medicine and Hygiene n'afọ 1996, na Sheikh Hamdan bin Mohammed Al Maktoum Award for Medical Sciences n'afọ 2017-2018.

### Ndụ Onwe Onye na Ọnwụ Ya
El Hassan lụrụ Amal Galal Mohamed n'afọ 1959, ha wee mụọ ụmụ nwanyị anọ. O nwere mmasị dị ukwuu n'ise  foto na egwú. O hiwere òtù Medical Photography na Medical Illustration nke mbụ na Sudan. Ọ mụtara ịkpọ ngwá egwú oud wee bipụta akwụkwọ ya *Writings on Medicine, Music and Literature* n'afọ 2017*.
 
El Hassan nwụrụ na 10 Nọvemba 2022 n'ụlọ ya na [[w:|Al Riyadh, Khartoum]] site na ihe mkpatara osinachi.

=== Akwụkwọ Ndị O Bipụtara Ahọpụtara ===
* Zijlstra, E. E.; Musa, A. M.; Khalil, E. a. G.; Hassan, IM El; El-Hassan, A. M. (2003-02). . [[The Lancet Infectious Diseases]]. 3 (2): 87–98. doi:. . .
* Ghalib, H. W.; Piuvezam, M. R.; Skeiky, Y. A.; Siddig, M.; Hashim, F. A.; El-Hassan, A. M.; Russo, D. M.; Reed, S. G. (1993-07). *Interleukin 10 production correlates with pathology in human Leishmania donovani infections*. [[The Journal of Clinical Investigation]]. 92 (1): 324–329. doi:. . .
* Zijlstra, E E; El-Hassan, A. M. (2001-04). . [[Transactions of the Royal Society of Tropical Medicine and Hygiene|Transactions of The Royal Society of Tropical Medicine and Hygiene]]. S27–S58. doi: .
* Zijlstra, E E; El-Hassan, A. M.; Ismael, A; Ghalib, H W (1994-12). . [[American Society of Tropical Medicine and Hygiene|The American journal of tropical medicine and hygiene]]. 51 (6): 826–836. doi:. . .

=== Edensibia ===


=== Ịgụrụ Gawa ===
Ahmed El Safi. [https://media.tghn.org/site_finder/sites/documents/Ahmed_Mohamed_El-Hassan_his_life_and_work.pdf *Ahmed Mohamed El Hassan: Milestones in tropical disease, pathology, cancer research & medical education''], Sudan Medical Heritage Foundation Publications (2008), .

### Njikọ Mpụga
* In memoriam: Prof. Ahmed M. El-Hassan, YouTube (English)
* A Night of Loyalty and Gratitude to the Late Prof. Ahmed Mohamed El-Hassan, YouTube (Arabic)